da en da nl ca da da de es da da da da da da da da nb nb da nb de da da da en nn nn da nl da da da da de da da da da da da da da da da da da da nl da en da da es nl da
Gentager succesen: Billund Kommune starter næste hold for depressionsramte i naturen | Billund Kommune
17.8.2022 09:05:25 CEST | Billund Kommune
Efter stor succes med det første hold er Billund Kommune nu klar til at tilbyde det næste hold naturtræning for borgere med en let til moderat depression eller med risiko for at få en. Efter positive tilbagemeldinger på det første forløb foregår det igen ved Grene Sande.
”Forløbet har været et kærligt skub til at komme ud i naturen og lave øvelser, vejrtrækning og mindfulness,” fortæller en tidligere deltager på forløbet, og responsen fra andre deltagere har også været positiv. De har bl.a. været glade for at komme ud i naturen sammen med andre i samme båd og at have nogen at kunne snakke med om deres udfordringer.
De udfordringer, som nogle af deltagerne kan stå med, er, at forandringer i privat- eller arbejdsliv kan have medført en uventet reaktion med manglende energi og svært ved at overskue hverdagen. Måske har de mistet lysten til at gøre de ting, de plejer, er nedtrykte og trætte og synes, at livet føles glædesløst.
Alt dette kan være tegn på, at man er i risiko for at udvikle en depression eller har en let til moderat depression, hvor man kan have brug for hjælp til at komme videre.
For at endnu flere kan få glæde af et forløb i den smukke natur i kommunen, udbyder afdelingen Sundhed og Træning i Billund Kommune derfor endnu et holdforløb. Ligesom sidste gang, vil målgruppen være borgere med en let til moderat depression eller med risiko for at udvikle en. På forløbet lærer deltagerne at bruge naturen til at lade op og blive bedre til at mestre hverdagen.
Tilbuddet løber over 6 torsdage i tidsrummet 14.00-16.30 med opstart d. 22. september 2022. Gruppestørrelsen er på 8-10 deltagere. Inden holdstart vil der være en individuel afklarende samtale, hvor borgeren sammen med en sundhedsfaglig person vil afklare, om holdforløbet er det rigtige tilbud.
Er du interesseret i at vide mere om tilbuddet eller ønsker at tilmelde dig gruppeforløbet, kan du kontakte:
Sundhed og Træning på tlf. Tlf.72131669
Mandag – Torsdag kl. 08.00 - 10.00 og 12.00 - 13.00
Fredag kl. 08.00 - 10.00
Andreas BjerrePresse- og brandingchef
Direkte: 79 72 72 09
Mobil: 24 92 86 79
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Nyt mødested slår dørene op midt i Grindsted5.10.2022 08:51:14 CEST | Pressemeddelelse
Et nyt mødested, GrindSTEDET, skal skabe liv og aktivitet i Grindsted bymidte. Det er en blanding af kommunale funktioner og private ildsjæle, der flytter ind som de første allerede fra på tirsdag. De håber, at byens borgere vil være med til at fastlægge fremtiden.
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022